นาซาเผย เสียง ‘โดรน’ น่ารำคาญกว่าเสียงรถยนต์ถึง 2 คัน!
 องค์การบริหารการบินและอวกาศแห่งชาติ หรือ นาซา (NASA) เผยผลการศึกษาเบื้องต้นว่า เสียงหึ่งๆ ที่ดังจากโดรนมีความน่ารำคาญกว่าเสียงรถยนต์ในชีวิตประจำวันเสียอีก ผู้ร่วมทดสอบ 38 คนได้ฟังเสียงบันทึกจากยานพาหนะต่างๆ เช่น รถยนต์ รถตู้ รถบรรทุกดีเซล และเสียงโดรนในระดับความเร็วและความสูงในการบินที่ต่างกัน พร้อมกับให้คะแนนความน่ารำคาญจากระดับตั้งแต่ ไม่น่ารำคาญเลย จนถึง น่ารำคาญอย่างรุนแรง แอนดริว คริสเตียน (Andrew Christian) ผู้ร่วมวิจัยกล่าวต่อผลลัพธ์อย่างประหลาดใจว่า พวกเราไม่เคยคิดว่าผลที่ออกมามันจะต่างกันชัดเจนขนาดนี้ นาซาระบุผลว่า ความน่ารำคาญของโดรนรุนแรงพอๆ กับการฟังเสียงรถยนต์ 2 คันในระยะประชิด และยังเปิดเผยว่า ผู้ร่วมการทดลองส่วนใหญ่ลงคะแนนให้เสียงรถยนต์น่ารำคาญน้อยที่สุดเนื่องจากเราเคยชินกับมันแล้ว พร้อมชี้ว่า ระดับความน่ารำคาญมีผลสืบเนื่องจากระยะเวลาที่เสียงเหล่านี้ดังด้วย ขณะที่โฆษกแอมะซอน (Amazon) บริษัทที่วางแผนใช้งานโดรนเพื่อขนส่งสินค้า ระบุว่า โดรนของพวกเราบินในระดับที่สูงห่างจากผู้คนและบ้านช่องอย่างมาก อย่างไรก็ตาม บริษัทกำลังพัฒนาเพื่อให้โดรนมีความเงียบเชียบขึ้นCover Photo: Nesterenko Maxym/Shutterstockอ้างอิง:
นาซา (NASA) ระบุผลว่า เสียงของโดรนน่ารำคาญพอๆ กับการฟังเสียงรถยนต์ 2 คันในระยะประชิด